Datum: 10. 1. 2025

Odgovori na pogosta vprašanja za

Javni razpis za projekte prijavljene na Eurostars 3 – javni poziv št. 7

1. *Ali lahko spremenimo datum začetka projekta?*

Odgovor:

Nacionalna vloga za projekt mora biti skladna z mednarodno prijavo. To pomeni, da morajo biti vsi parametri in količine skladni s potrjenim projektom pri Sekretariatu Eureka, s katerim je bilo seznanjeno ministrstvo. V primeru sprememb mednarodnega projekta je nujno pridobiti soglasje sekretariata Eureka.

1. *Kako izpolnimo četrti korak v obrazcu št. 7 za zeleno proračunsko načrtovanje?*

Odgovor:

Obrazec je informativne narave; glej str. 16 razpisne dokumentacije. Spremljajoča navodila v nogi obrazca so za prijavitelja usmeritve za izpolnjevanje obrazca št. 7 za pridobitev podatkov za zeleno proračunsko načrtovanje, ki ga bo ministrstvo presodilo skladno z navodilom v nogi obravnavnega obrazca. Obrazec 3 v četrtem koraku metodologije ni sestavni del razpisne dokumentacije, ampak zadeva korak v metodologiji, ki ga izvede ministrstvo  po zaključku javnega razpisa.

1. *Ali je potrebno predložiti originalne verzije podpisanih dokumentov? Ali so podpisi lahko digitalni ali morajo biti lastnoročni? Ali v vzorec pogodbe že sedaj vnašamo podatke ali jo samo parafiramo?*

Odgovor:

Da, sestavine popolne vloge javnega razpisa so podrobneje opredeljene v poglavju II. razpisne dokumentacije.

Vloga je lahko podpisana digitalno, v tem primeru je digitalni izvod original in fizični izvod kopija.

Vzorca pogodbe ne izpolnjujte, ampak s parafo potrdite, da ste z vsebino pogodbe seznanjeni.

1. *V obrazcu 3 je predvidenih 5 zahtevkov, ali jih mora biti točno 5, ali jih je lahko oddamo več?*

Odgovor:

Tekom izvajanja projekta je predvidenih največ pet (5) zahtevkov za izplačilo (ZzI) za posamezni projekt. Vlagatelj lahko odda med tri in pet ZzI na projekt. Načrtovanje ZzI je urejeno tako, da se znesek sofinanciranja / zaprošena javna sredstva razdeli na deleže tako, da je njihova vsota 100 %. V primeru, da vlagatelj želi oddati manj kot pet ZzI, mora za ZzI, ki ga ne namerava oddati, izbrati 0 %. Končna višina posameznega ZzI in skrajni datum njegove oddaje bo urejen v pogodbi, skladno z razpoložljivimi proračunskimi sredstvi in administrativnimi zmožnostmi kontrolnih pregledov ministrstva.

1. *Ali lahko tekom implementacije projekta oz. črpanja sredstev poročamo režijske stroške v višini 15% na stroške dela, ne 7 % kot smo planirali v mednarodni prijavi?*

Odgovor:

V razpisni dokumentaciji na strani št. 12 opredeljeni režijski stroški tako, da lahko znašajo največ 15 %. Vloga na nacionalni javni razpis mora biti sklana s potrjenim projektom pri Sekretariatu Eureka. V primeru, da je bil projekt potrjen z nižjo pavšalno stopnjo, je merodajna nižja stopnja.

1. *Zakaj Obrazec 3 ne omogoča vpisa stopnje sofinanciranje 50% za MSP?*

Odgovor:

Stopnja sofinanciranja projekta oziroma intenzivnost državne pomoči (50 %) je bila določena s potrditvijo projekta pri Sekretariatu Eureka. To pomeni, da polovico izkazanih upravičenih stroškov lahko sofinancira nacionalni javni vir. Posledično je obravnavni zavihek obrazec št. 3 »Dinamika sofinanciranja« namenjen razčlenitveni zneska javnega sofinanciranja (»public funding request«) na periodične zahtevke za izplačilo.

V obravnavni zavihek Dinamika sofinanciranja (zavihek obrazca št. 3) najprej vnesete celotni Znesek sofinanciranja / zaprošena javna sredstva (v EUR), nato pa v sledeči preglednici pri posameznem zahtevek za izplačilo izberete delež zneska sofinanciranja, ki ga nameravate uveljavljati za sofinanciranje do presečnega datuma v obravnavni preglednici.

1. *Ali se v Obrazcu 3 klasifikacije družbenoekonomskih ciljev (NABS), področje raziskav in razvoja (FOS) in prednostno področje pametne specializacije (S5) določi za organizacijo ali za projekt?*

Odgovor:

Klasifikacijo družbenoekonomskih ciljev (NABS) in področje raziskav in razvoja (FOS) določite za organizacijo oziroma prijavitelja. Področje prijave glede na prednostno področje pametne specializacije S5 pa določite za projekt.

1. *Če ob izstavitvi zahtevka vanj ne vključimo vseh stroškov, ali lahko preostale stroške vključimo v naslednji zahtevek?*

Odgovor:

Po petem odstavku 11. člena vzorčne pogodbe sofinanciranje upravičenih stroškov poteka od datuma začetka projekta, kot je bil potrjen z mednarodno vlogo, do zaključka projekta. Drugače povedano, upravičeni so stroški, ki bodo nastali in plačani v obravnavnem obdobju izvajanja projekta; tj. pred datumom izstavitve dotičnega zahtevka za izplačilo. Nadaljnje, velike plačane račune je mogoče uveljavljati v delih (npr. polovica); stroški osebja projekta so tekoče sofinancirani.